31995R2198
L 221/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2198/95 НА КОМИСИЯТА
от 18 септември 1995 година
за изменение на Регламент (ЕО) № 774/94 на Съвета относно откриване и предвиждане управлението на определени тарифни квоти на Общността за висококачествено говеждо месо и за свинско месо, птиче месо, пшеница и лимец, и трици, отпадъци и други остатъци
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 774/94 на Съвета от 29 март 1994 г. относно откриване и предвиждане управлението на определени тарифни квоти на Общността за висококачествено говеждо месо и за свинско месо, птиче месо, пшеница и лимец, и трици, отпадъци и други остатъци (1), и по-специално член 8 от него,
като има предвид, че Споразумението по селско стопанство, сключено в рамките на многостранните търговски преговори от Уругвайския кръг и одобрено с Решение на Съвета от 22 декември 1994 г. (2), засяга квотата, предвидена в член 1 от Регламент (ЕО) № 774/94 и други условия, свързани с квотите, обхванати от споменатия регламент; като има предвид, че поради това последният следва да бъде съответно адаптиран;
като има предвид, че, предвидените в настоящия регламент мерки са в съответствие със становищата на всички съответни управителни комитети,
ПРИЕ НАСТОЯЩИЯ РЕГЛАМЕНТ:
Член 1
Членове от 1 до 6 от Регламент (ЕО) № 774/94 се заменят със следните членове:
„Член 1
1. С настоящото се открива годишна тарифна квота на Общността с общ обем 20 000 t, изразени в тегло на продукта, за висококачествено говеждо месо прясно, охладено или замразено и попадащо под кодове по КН 0201 и 0202, както и за продукти, попадащи под кодове по КН 0206 10 95 и 0206 29 91.
2. В рамките на обема на квотата прилаганото мито по Общата митническа тарифа е 20 %.
Член 2
1. С настоящото се открива годишна тарифна квота на Общността с общ обем 7 000 t за свинско месо прясно, охладено или замразено и попадащо под кодове по КН 0203 19 13 и 0203 29 15.
2. В рамките на обема на квотата прилаганото мито по Общата митническа тарифа е 0 %.
Член 3
1. С настоящото се открива годишна тарифна квота на Общността с общ обем 15 500 t за птиче месо, попадащо под кодове по КН 0207 41 10, 0207 41 41 и 0207 41 71.
2. В рамките на обема на квотата прилаганото мито по Общата митническа тарифа е 0 %.
Член 4
1. С настоящото се открива годишна тарифна квота на Общността с общ обем 2 500 t за пуешко месо, попадащо под кодове по КН 0207 42 10, 0207 42 11 и 0207 42 71.
2. В рамките на обема на квотата прилаганото мито по Общата митническа тарифа е 0 %.
Член 5
1. С настоящото се открива годишна тарифна квота на Общността с общ обем 300 000 t за качествена пшеница, попадаща в рамките на кодове по КН 1001 10 00 и 1001 90 99.
2. В рамките на обема на квотата прилаганото мито по Общата митническа тарифа е 0 %.
Член 6
1. С настоящото се открива годишна тарифна квота на Общността с общ обем 475 000 t за трици, отпадъци и други остатъци от зърнени култури, без царевица и ориз, попадащи под кодове по КН 2302 30 10, 2302 30 90, 2302 40 10 и 2302 40 90.
2. В рамките на квотата на Общността приложимото мито съгласно Общата митническа тарифа е в размер от 30,60 ECU на тон за продуктите, попадащи под кодове по КН 2302 30 10 и 2302 40 10 и 62,25 ECU на тон за продуктите, попадащи под кодове по КН 2302 30 90 и 2302 40 90.“
Член 2
Настоящият регламент влиза в сила на третия ден след датата на публикуването му в Официален вестник на Европейските общности.
Той се прилага от 1 юли 1995 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 септември 1995 година.